Source: https://docplayer.fi/1116824-Kadonnutta-etsimassa.html
Timestamp: 2020-07-14 07:29:52+00:00
Document Index: 20414666

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

KAdonnuttA. etsimässä - PDF Free Download
KAdonnuttA. etsimässä
Download "KAdonnuttA. etsimässä"
1 Marjo Pajari Marjo Pajari KAdonnuttA vanhempaa etsimässä Ajatuksia ja ja kokemuksia hyvästä käytännöstä kadonneen vanhemman yhteydenottoprosessissa
2 Marjo Pajari Kadonnutta vanhempaa etsimässä Ajatuksia ja kokemuksia hyvästä käytännöstä kadonneen vanhemman yhteydenottoprosessissa 1
3 ISBN (sid.) ISBN (PDF) Saarijärven Taitto: Erja Saarinen Offset Saarijärven Offset Oy 2013
4 SISällyS Aluksi (Tarja Pösö) 5 1. Johdanto ja projektin taustaa (Kai laitinen) 7 2. Kadonnutta vanhempaa etsimässä -projekti 9 3. Kyselylomakkeiden keskeisiä tuloksia lasten alkukartoituslomakkeiden tuloksia Henkilökunnan alkukartoituslomakkeiden tuloksia Milloin vanhempi on kadoksissa? Kadonneet vanhemmat Minkälaisia vanhempien katoamisia sijoitetut lapset kohtaavat? Kadonneet vanhemmat lapsen näkökulmasta Mikä on lapsen oikeus kadonneeseen vanhempaan? Onko kadonneen vanhemman etsiminen lapsen kannalta oikein ja järkevää? Toimivia käytäntöjä Puheeksi ottaminen Miten lapsen kanssa työskennellään yhteydenottoprosessin aikana? Käytännön keinoja kadonneen vanhemman tavoittamiseksi Mikä on toiminut hyvin yhteydenottoprosessissa? yhteydenottoprosessin muistilista lapsen tai nuoren muut sukulaiset Tunteet pelissä lapsen tunnetyöskentely Millaisia tunteita yhteydenottoprosessi herättää työntekijässä? Haasteet ja sudenkuopat yhteydenottoprosessissa Haasteista ja esteistä Mikä ei ole toiminut yhteydenottoprosessissa? Kun vanhempaa ei löydy tai vanhemman henkilöllisyys ei ole tiedossa yhteenveto 60 Tulevaisuuden näkymiä 63 Kuvat ja taulukot 65 Kirjallisuusluettelo 66 Painamattomat lähteet 70 3
6 aluksi lastensuojelun pitkää kehityskaarta on kuvattu niin, että lastensuojelun tehtävä on muuttunut puuttuvien vanhempien korvaamisesta vanhemmuuden puutteiden täydentämiseksi. EHJä ry:n ja Marjo Pajarin ohjekirja muistuttaa, että lastensuojelun todellisuus on tuonkaltaista trendikuvausta moninaisempi: vanhempien puuttuminen kuvaa myös tämän hetken lastensuojelua mutta aikaisemmasta poiketen enemmänkin psykososiaalisen yhteyden puuttumisena. Kadonneiden vanhempien käsite viittaa perhesuhteisiin, joissa lapsella ei ole tietoa vanhemman olemassaolosta ja olinpaikasta tai vanhempi ei ole yhteydessä lapseen. Käsite kuvaa ilmiötä, joka on lasten ja lastensuojelun kannalta keskeinen. Henkilökohtaisten juurten tunteminen on yhä tärkeämpi osa länsimaisen ihmisen identiteettiä ja henkilökohtaista elämää. Tämä koskee myös lastensuojelussa varttuvia lapsia. Vaikka perhesiteillä ei olisikaan pohjaa yhteisesti eletyssä arjessa, voi taustan ja perhe- ja sukusuhteiden tunteminen olla lapselle hyvin merkityksellistä. Ohjekirja tuo esiin näkemyksiä, perusteluita ja haasteita, jotka liittyvät yhteydenpidosta vetäytyneiden vanhempien ja lasten välisten suhteiden (uudelleen) luomiseen ja ylläpitoon. Teksti pohjautuu lastensuojelun sijaishuollossa työskentelevien ammattilaisten kokemuksiin. yksinkertaisia, kaikkiin suhteisiin, lapsiin ja sijaishuoltotilanteisiin sopivia ratkaisuja ei pyritä esittelemään vaan lastensuojelun ammattilaisia ohjataan toimimaan harkiten, lapsen toiveita ja oikeuksia sekä vanhempien tilannetta kunnioittaen. Kunnioitus onkin yksi vahvimmin kirjasesta välittyvistä viestistä. yhteyden etsiminen, luominen ja ylläpitäminen herättävät yhtä lailla toiveita kuin pettymyksiä, ja ne tuovat niin iloa kuin surua. Kokeneinkaan ammattilainen ei voi ennakoida kaik- 5
7 kia yhteydenpidon luomisessa esiin tulevia asioita. Kirja opastaa kunnioittamaan eri osapuolia ja heidän kokemuksiaan, ratkaisujaan, tunteitaan ja tarvitsemaansa aikaa. Näkökulma asettuu lapsen puolelle. lasta ei pyritä pakottamaan vanhempien etsimiseen, sillä yhteydenpitoa tai sen luomista ei voi perustaa pakkoon. Pakko ei toimi yhteydenpidosta vetäytyneiden vanhempienkaan kohdalla. Kadonneiden vanhempien etsiminen on räväkästä nimestä huolimatta vaativaa ja sensitiivistä toimintaa. Se koskettaa niin lasten, vanhempien kuin ammattilaisten inhimillisyyden ydintä ja kutsuu vanhemmuus-, perhe- ja sukulaissuhteiden yhteyteen. Se, että kadonneiden vanhempien etsintä tunnistetaan lastensuojelussa tärkeäksi, mutta arjessa ainakin ajoittain sivuun jääväksi tehtäväksi, kertoo, että ohjekirjasen aihe on tärkeä. Kokemuksia, arvopohdintoja ja koeteltuja käytäntöjä tulee jakaa jatkossakin. Tarja Pösö Sosiaalityön professori Tampereen yliopisto 6
8 1. Johdanto Ja projektin taustaa Kai Laitinen Suomalaisessa yhteiskunnassa niin avio- kuin avoerot ovat lisääntyneet viime vuosikymmenten aikana merkittävästi. Suuri osa lastensuojelulaitoksissa elävistä lapsista ja nuorista joutuu jakamaan kokemuksen perheiden hajoamisesta. Joillakin heistä ei myöskään ole yhteyttä osaan sukulaisistaan, kuten isään, äitiin, sisaruksiin tai isovanhempiin. Samalla monia näistä lapsista vaivaa yksinäisyyden tunne ja irrallisuuden kokemus. yksilön identiteetti rakentuu peruskokemukselle kuulumisesta johonkin yhteisöön, joka on minua varten olemassa ja jonka jäsen olen luonnostaan ilman ehtoja. Kysymykset omasta itsestä, kuka olen ja mistä tulen, merkitsevät yksilölle ja hänen kehitykselleen jotain hyvin perustavanlaatuista ja olennaista. Monilla lastensuojelulaitoksissa asuvilla lapsilla ja nuorilla on elämässään merkittävää pahoinvointia ja osalla lisäksi epäsosiaalista käytöstä. Ajatus projektin ja ohjekirjan tarpeellisuudesta perustuu kokemustietoon siitä, että yksi keskeinen syy tähän oirehdintaan voi olla katkennut yhteys omaan lähisukulaiseen, joka varsin usein on isä. Joissain tapauksissa tämä saattaa olla jopa tärkein yksittäinen tekijä lapsen ja erityisesti nuoren pahoinvoinnille. Valitettavasti meillä on ollut hyvin vähän dokumentoitua tietoa siitä, kuinka paljon suomalaisissa lastensuojelulaitoksissa on lapsia, joiden vanhempi on kadoksissa, tai onko heidän kanssaan keskusteltu mahdollisuudesta ottaa yhteyttä kadonneeseen vanhempaan tai muuhun lähisukulaiseen. Emme myöskään ole tienneet, mi- 7
9 ten yhteydenottoprosessit ovat edenneet tai miten lapset ovat kokeneet vanhemman löytymisen ja suhteen mahdollisen rakentumisen tai torjutuksi tulemisen kadonneen vanhemman taholta. lastensuojelulaitoksista on vuosikaudet otettu yhteyttä kadonneisiin vanhempiin, mutta tämä työ ei ole ollut kovin systemaatista eikä kyseessä olevia prosesseja ole käsityksemme mukaan juurikaan dokumentoitu. Myöskään kokemuksia näistä prosesseista ei ole aiemmin ainakaan merkittävässä määrin kerätty talteen. lastensuojelussa jokaisella lapsella ja nuorella tulee olla oikeus saada tukea, jossa hänelle tarjotaan mahdollisuus yrittää ottaa yhteyttä kadonneeseen lähiomaiseensa, mikäli sitä ei ole erikseen viranomaistoimenpiteillä kielletty. Tämä tuki ei saa olla kiinni työntekijän työorientaatiosta tai siitä, muistaako yksittäinen työntekijä ottaa asiaa puheeksi lapsen kanssa, vaan sen kuuluu olla systemaattinen prosessi. Intervention mahdollisuuden tulee olla sijaishuollon yksiköiden laatujärjestelmissä sisäänkirjoitettuna. Vastuutyöntekijöiden ammattitaitoa on arvioida tälle interventiolle paras mahdollinen ajankohta luonnollisesti lapsen toiveita kuunnellen. Ajatus lähiomaisten merkityksen tärkeydestä on noussut esiin muun muassa psykoterapeutti Esko Varilon kehittämän Solveig-terapian eli menneisyysmatkailun myötä. Myös Pelastakaa lapset ry:n SIlTA-projektissa on rakennettu vuorovaikutussuhdemallia lastensuojelulaitoksissa asuvien lasten ja heidän lähiomaistensa välille. Kyseiset innovaatiot ovat tuoneet merkittävää uutta sisällöllistä ajattelua ja käytäntöä lastensuojelumme arkeen. Kadonnutta vanhempaa etsimässä -projektin ja ohjekirjan fokus on kuitenkin rajatumpi ja liittyy prosessiin, jossa kadonnutta yhteyttä etsitään ja yhteyden rakentumiselle pyritään järjestämään puitteet. Esimerkiksi SIlTA-mallin käytännöillä on mahdollista jatkaa työskentelyä tästä eteenpäin. Kadonneiden vanhempien etsimisen teema on laajemminkin ajankohtainen ja tärkeä suomalaisessa lastensuojelussa ja yhteiskunnassa. Toivottavasti ohjekirja ja projekti ovat voineet tuoda teemaa suomalaisen lastensuojelun keskustelun agendalle ja yhä useammat lastensuojeluyksiköt liittävät näkökulman ja työskentelyteeman osaksi omaa laatujärjestelmäänsä. Kysymys ei ole ainoastaan lastensuojelulaitosten toimintatavoista, vaan haaste tulee esittää myös kuntien lastensuojelun sosiaalityöntekijöille ja liittää lastensuojelun avohuollon tukitoimiin, ammatillisten perhekotien, sijaisperheiden ja perheneuvoloiden vastuuseen toimia lapsen tai nuoren paremman huomisen puolesta. Ohjekirjan tehtävänä on kulkea mukana kadonneen vanhemman etsinnässä ja jakaa sitä merkittävää kokemustietoa, jota on kerätty 145:ltä lastensuojelulaitoksessa työskentelevältä alan ammattilaiselta. Projektin aikana ja ohjekirjassa on ollut erityisen tärkeää tuoda esiin sijaishuollon työntekijöiden hiljaista tietoa tästä tärkeästä teemasta suomalaisessa lastensuojelussa. Toivottavasti tämä ohjekirja voi olla jatkossa kannustamassa lastensuojelun merkittävien teemojen julkituomista työnteki- 8
10 jöiden hiljaisen tiedon kokoamisen ja julkaisemisen myötä. Projektin tavoitteena on ollut myös lisätä lastensuojeluorganisaatioiden yhteistyötä, mikä onkin toteutunut muun muassa ohjausryhmän toiminnassa sekä EHJä ry:n hallituksen jäsenten avustuksella saadussa laajassa aineistossa. lastensuojelutyön laadun kehittymisen edellytyksenä on luonnollisesti yhä laajemman ja avoimemman yhteistyökulttuurin syntyminen. Projektin perusajatus on alun perin syntynyt lastensuojelulaitoksissa niistä muutamista tilanteista, joissa työntekijä on ymmärtänyt kysyä nuorelta hänen kiinnostustaan etsiä yhdessä kadonnutta vanhempaa. Intuitiivisesti on voinut aistia ja ymmärtää, että näissä tilanteissa olemme olleet nuoren kannalta tekemisissä jonkin erityisen merkittävän asian kanssa. yhteys omaan vanhempaan voi muuttaa lapsen elämän ja peruskokemuksen itsestä merkittävästi niissäkin tapauksissa, joissa vanhempi ei kykene olemaan yhteydessä lapseen. Epätietoisuus voi muuttua tietoisuudeksi ja vapauttaa lapsen tai nuoren jatkamaan eteenpäin elämässään. 9
11 2. Kadonnutta vanhempaa etsimässä -projekti Kadonnutta vanhempaa etsimässä on Erityishuoltojärjestöjen liitto EHJä ry:n ja sen yhteistyöorganisaatioiden projekti, joka toteutettiin vuosina Projekti oli Raha-automaattiyhdistyksen rahoittama. Projektikoordinaattorina toimi ytm, sosiaalityöntekijä Marjo Pajari. Hänen apunaan oli yhteistyöorganisaatioiden edustajista koostuva ohjausryhmä 1. Projektin maantieteellinen levinneisyys on esitelty kuvassa 1. Projektin tarkoituksena on ollut selvittää niiden EHJä ry:n yhteistyöorganisaatioiden lastensuojelulaitoksissa asuvien lasten määrää, joiden toinen tai kumpikin biologinen vanhempi on kadoksissa lapsen elämästä kerätä tietoa kokemuksista ja käytännön tilanteista, joissa lastensuojelulaitosten työntekijät ovat kohdanneet kadonneiden vanhempien teeman työskennellessään lasten kanssa tuottaa ohjekirjanen käytännön työntekijöille työskentelystä lapsen kanssa, jonka biologinen vanhempi on kadonnut 1 Ohjausryhmän puheenjohtajana toimi toiminnanjohtaja Kai laitinen (EHJä ry) ja jäseninä olivat lastenkodin johtaja Tommi Hiltunen (Barnavårdsföreningen i Finland r.f.), lastensuojelupäällikkö Anna-liisa Koisti-Auer (SOS-lapsikylä ry), kehittämissuunnittelija Hanna Piiroinen (SOS-lapsikylä ry), johtaja Janne Kankaanniemi (Kasvun yhteisöt), lastenkodin johtaja Seppo Kinnunen (Pelastakaa lapset ry), lastenkodin johtaja Pertti Kukkonen (Auta lasta ry), palvelupäällikkö Janne lehtimäki (Nuorten ystävät -palvelut Oy) ja nuorisokodin johtaja Sarianna Reinikainen (Mannerheimin lastensuojeluliiton Helsingin yhdistys ry). 10
12 nostaa kadonneen vanhemman teema lastensuojelun keskustelun agendalle saada lastensuojelulaitokset tarjoamaan systemaattisesti lapselle tai nuorelle mahdollisuutta kadonneen vanhemman etsimiseen, kun se on perusteltua saada lastensuojelulaitokset ottamaan kadonneen vanhemman etsiminen osaksi laatujärjestelmäänsä saada kunnat huomioimaan kyseinen teema, kun niissä laaditaan kilpailutusten kriteerejä. Projektissa kadonnut vanhempi määriteltiin seuraavasti. Vanhempi on kadoksissa, kun 1) hänen olemassaolostaan tai olinpaikastaan ei ole tietoa 2) hänen henkilöllisyytensä tai olinpaikkansa on tiedossa, mutta vanhempi ei ole lainkaan yhteydessä lapseen eikä ole mukana lapsen asioissa 3) hänen henkilöllisyytensä tai olinpaikkansa on tiedossa, mutta vanhempi on ollut poissa lapsen elämästä tai lapsen asioiden hoidosta yli vuoden. Projektin aikana tehdyistä kyselyistä ja haastatteluista kertyi suuri aineisto. Tässä ohjekirjassa esitellään projektin kannalta keskeiset asiat. Iso osa aineistosta jää julkaistavaksi myöhemmin ilmestyvässä väitöskirjassa. Vastaajat olivat kyselylomakkeita täyttäessään ja haastatteluun osallistuessaan tietoisia, että aineistoa tullaan käyttämään projektin jälkeen väitöskirjatutkimuksessa. Projektista on myös koottu loppuraportti 2, josta selviää tarkemmin muun muassa projektin aikataulu ja aineiston kerääminen käytännössä. Selkeyden vuoksi ohjekirjassa käytetään omaohjaaja-ammattinimikettä, joka kuvaa sekä omaohjaajia, omahoitajia että kasvattajia. Käytössä oleva ammattinimike vaihteli eri lastensuojelulaitoksissa. Jatkossa myös lainausmerkit jätetään pois puhuttaessa kadonneesta vanhemmasta, jotta tekstin lukeminen on sujuvampaa. lainausmerkit projektin nimessä kuvaavat sitä, että vanhempi voi olla kadoksissa lapsen elämästä, vaikka hän on olemassa ja lapsi on hänestä myös tietoinen. Toisaalta vanhempi voi olla kokonaan kadoksissa lapsen elämästä hänen henkilöllisyyttään ei ehkä pystytä edes todentamaan. Vanhempi voi siis olla kadoksissa lapsen elämästä usealla eri tavalla. Ohjekirjan lopussa on luettelo kuvista ja taulukoista sekä tietoa muusta kuvituksesta. Mukana on myös aiheeseen liittyvä kirjallisuusluettelo sekä muutamia elokuvia, joihin projektikoordinaattori projektin aikana tutustui. Mikäli aihe kiinnostaa, kannattaa jatkossa perehtyä mainittuihin teoksiin ja hyödyntää niitä omassa työssä. 2 Pajari Marjo, Kadonnutta vanhempaa etsimässä -projektin loppuraportti (ks. kirjallisuusviitteet) 11
13 EHJä ry:n yhteistyöorganisaatiot projektissa Auta lasta ry Barnavårdsföreningen i Finland r.f. Kasvun yhteisöt Mannerheimin lastensuojeluliiton Helsingin yhdistys ry Nuorten ystävät -palvelut Oy Pelastakaa lapset ry Perhekuntoutuskeskus lauste ry SOS-lapsikylä ry Kuva 1. Paikkakunnat, joissa projektissa mukana olevilla lastensuojelulaitoksilla on toimipisteitä 12 Kuva 1.
14 3. KesKeisiä tuloksia 3.1 lasten alkukartoituslomakkeiden tuloksia Lasten taustatietoja Tutkimusajankohtana toukokuussa 2011 tutkimuksessa mukana olleiden lastensuojelulaitosten yksiköissä oli asukkaana yhteensä 373 lasta. Heistä 12 % (n = 43) oli sellaisia, joiden toinen tai kumpikin biologinen vanhempi oli kadonnut. lastensuojelulaitosten työntekijät täyttivät kyselylomakkeen näistä 43 lapsesta, joiden kohdalla täyttyivät projektissa määritellyt kadonneen vanhemman kriteerit eli vanhempi oli ollut poissa lapsen elämästä vähintään vuoden ajan. Toisaalta projektin edetessä selvisi, että ns. on off-vanhemmat ovat lastensuojelulaitoksissa asuvilla lapsilla melko tavallisia. Näihin vanhempiin ja kadonneen vanhemman tarkempaan määrittelyyn palataan tarkemmin luvussa 4. lapsista, joiden toinen tai kumpikin vanhempi oli kadoksissa, oli tyttöjä 30 % (n = 13) ja poikia 70 % (n = 30). Tutkittujen lastensuojelulaitosten asukkaista oli tutkimusajankohtana 39 % tyttöjä (n = 147) ja 61 % poikia (n = 226). Tässä tutkimuksessa pojilla oli hiukan useammin vanhempi kadoksissa elämästään. lapset olivat kyselyä tehtäessä keskimäärin 15-vuotiaita. Ikäjakauma oli 9 20 vuotta. Eniten vastauksia oli täytetty vuotiaiden ikäluokissa (79 %). Suurimmalla osalla lapsista oli takanaan aikaisempia sijoituksia. Vain 12 % lapsista oli sijoitettuna ensimmäistä kertaa. Sijoituksia lapsilla oli keskimäärin 2,4. Aikaisempia sijoituksia lapsilla oli yhdestä kahdeksaan. Useimmiten lapsen sijoitus oli kestänyt nykyisessä sijoituspaikassa 1 3 vuotta. yhden lapsen kohdalla sijoituksen kestoa ei mainittu. Sijoitusten pituuksien vaihtelu selittyy kyselyssä mukana ollei- 13
15 Nykyisen sijoituksen kesto (n=42) alle 6 kk 6 kk - 1 v yli 1v - 3 v 4v - 6 v 7v - 9v 10 v tai yli Taulukko Taulukko 1. Lapsen/nuoren 1. / nuoren sijoituksen kesto kesto nykyisessä sijaishuoltopaikassa den lastensuojelulaitosten erilaisuudella (muun muassa kriisiosastoja, koulukoteja ja pitkäaikaiseen sijoitukseen erikoistuneita yksiköitä). Miksi vanhemmat ovat kadoksissa ja kuinka paljon kadonneita vanhempia on? 60 Molempien vanhempien kohdalla henkilökohtaiset ongelmat olivat yleisin syy kadoksissa olemiseen. 50 Näitä olivat yleisyysjärjestyksessä päihdeongelmat, väkivalta ja rikollisuus, avio- ja 40 avoerot sekä mielenterveysongelmat. Usein syy oli useamman edellä mainitun ongelman yhdistelmä. lapsilla (n = 43) oli kadoksissa yhteensä vanhempaa. lapsista 36:lla kadonnut vanhempi oli isä. Kolmella lapsella oli kadoksissa äiti ja neljällä molemmat 20 vanhemmat. Erilaisia painettuja oppaita ja elokuvia, jotka liittyvät edellä mainittuihin vanhempien henkilökohtaisiin ongelmiin, on saatavilla. Kyseisiä materiaaleja voi käyt tää apuna puhuttaessa näistä aiheista lapsen tai nuoren kanssa. Tarkemmat tiedot esimerkkioppaista 31 sekä lisää oppaita löytyy kirjallisuusluettelosta. 3 Lapset ja vanhempien päihdeongelma -opaskirja käsittelee vanhemman päihderiippuvuutta lapsen silmin ja tarjoaa tietoa ja käytännön neuvoja lapsen auttamiseen (Holmberg, 2003). Lapset ja perheväkivalta on opaskirja, joka auttaa käsittelemään perheväkivaltakokemuksia turvallisesti yhdessä lapsen kanssa (Holmberg 2000). Edellä mainittua opaskirjaa voi käyttää yhdessä Urhea Pikku-Nalle -kuvakirjan kanssa. Sen avulla voi keskustella lapsen kanssa hänen tunteistaan ja kokemuksistaan Pikku-Nallen tunteiden ja kokemusten kautta. (laiho, 2000.) Emilia on Åsa Arnehedin elokuva vuodelta Elokuva kertoo tilanteesta, jossa toinen lapsen vanhemmista on vankilassa. Elokuvaan liittyy myös ohjaajan käsikirja. Käsikirjassa on muun muassa keskustelupohjia elokuvan juonen mukaan sekä harjoituksia pienemmille lapsille ja nuorille. (Painamattomat lähteet.) Tytti Solantauksen Käsikirja nuorille, joiden äidillä tai isällä on mielenterveyden ongelmia saattaa antaa vinkkejä aiheen käsittelemiseen lapsen tai nuoren kanssa (Solantaus, 2008). 14 Työkokemus lastensuojelulaitoksessa (n= 145) 0-1v 2-4v 5-10v 11-15v 16-20v yli 2 Taulukko 2. Työntekijöiden työkokemus lastensuojelulaitoksessa
16 Miten vanhemman kadoksissa oleminen vaikuttaa työntekijän mielestä lapseen? yhdeksän lapsen (21 %) kohdalla kysymykseen ei osattu vastata, ei koettu, että asialla on vaikutusta lapseen, tai koettiin vaikeaksi arvioida kyseisen asian vaikutusta. Vanhemman kadoksissa oleminen aiheutti erilaisia psyykkisiä oireita, kuten alakuloisuutta, turvattomuutta, vihamielisyyttä, itsetunto-ongelmia tai sulkeutumista pelimaailmaan, kahdeksalla lapsella (19 %). Muutaman lapsen kohdalla oli myös mainittu vakavampaa psyykkistä oireilua, jonka epäillään aiheutuvan ainakin osittain vanhemman kadoksissa olemisesta. Kiinnostus kadonnutta isää kohtaan oli juuri hiljattain herännyt kolmella lapsella (7 %). Nämä lapset olivat lähestymässä murrosikää tai sen jo saavuttaneet. Usean lapsen osalta mainittiin, että lapsella tai nuorella on paljon kysymyksiä asiasta, asia mietityttää tai kadonnut vanhempi ja hänen puoleisensa suku askarruttavat. Kolmen lapsen (7 %) kohdalla mainittiin myös selkeästi miehen mallin puute lapsen elämässä. Muutaman lapsen kohdalla isän henkilöys ei ollut lainkaan tiedossa, ja sen myötä lapsella tai nuorella oli esimerkiksi katkeruutta, itsetunto-ongelmia ja monenlaisia muita ongelmia. Mitä kadonneen vanhemman löytämiseksi on tehty? Miten kadonnut vanhempi on otettu huomioon työskenneltäessä lapsen kanssa? Asiaa oli työstetty, vanhempaa oli konkreettisesti tavoiteltu tai etsitty 14 lapsen (33 %) kohdalla. Vanhempia oli kutsuttu esimerkiksi neuvotteluihin lapsen asioissa tai otettu yhteyttä yhteystietojen löydyttyä. Muutamista yhteydenotoista oli seurannut tapaamisia tai yhteydenpitoa jatkossa lapsen ja vanhemman välillä. Osa löydetyistä vanhemmista oli ilmoittanut, ettei halua pitää yhteyttä lapseen. Osaa ei ollut tavoitettu yrityksistä huolimatta, tai vanhempi ei vastannut yhteydenottoon lainkaan. Konkreettisia keinoja vanhemman löytymiseksi tai lapsen ja vanhemman välisen suhteen mahdollistamiseksi olivat muun muassa seuraavat: sosiaalityöntekijän toimet vanhemman löytämiseksi tai vanhemman olinpaikan tai nykyisen kunnon selvittämiseksi sosiaalityöntekijän yhteydenotto vanhempaan asian esille ottaminen nuorisopsykiatrian konsultaatiossa perhetyö sosiaalityöntekijän lähettämä kutsu vanhemmalle lasta koskeviin palavereihin lapsen elämänkoosteiden, kirjeiden tai valokuvien lähettäminen vanhemmalle omaohjaajan yhteys vanhempaan sähköpostitse lapsen puhelinsoitot vanhemmalle vanhemman aktivoiminen osallistumaan lapsen asioihin 15
17 SIlTA-istunnot 42 sukupuutyöskentely. yhdeksän lapsen (21 %) kohdalla kadonnutta vanhempaa ei ollut tavoiteltu, asian suhteen ei ollut tehty mitään konkreettista tai asiaa ei ollut huomioitu. Tämä tarkoittaa käytännössä joka viidettä lasta, jonka toinen tai kumpikin vanhempi on kadoksissa. Kadonnutta vanhempaa ei ollut tavoiteltu toisen vanhemman ja mahdollisesti myös lapsen omasta toiveesta kuuden lapsen (14 %) kohdalla. Muutaman lapsen kohdalla viranomaiset olivat kieltäneet lapsen ja vanhemman tapaamiset lapsen edun tai turvakiellon vuoksi. Vanhemman henkilöllisyys ei ollut lapsen tiedossa kolmen lapsen kohdalla, ja tätä asiaa oli yritetty työstää sekä toisen vanhemman että lapsen kanssa. lapsen kanssa työskenneltäessä kadonnut vanhempi oli huomioitu edellä mainittujen konkreettisten keinojen lisäksi muun muassa pitämällä kyseinen vanhempi mukana puheissa. lisäksi oli yritetty mahdollistaa yhteydenpitoa lapsen ja kadonneen vanhemman välillä. Vaikeuksia tai traumoja lapsi vanhempi-suhteessa oli työstetty esimerkiksi lapsen yksilöterapiassa. 3.2 henkilökunnan alkukartoituslomakkeiden tuloksia Henkilökunnan kyselylomake lähetettiin 230 työntekijälle, joista 145 (63 %) palautti sen täytettynä. Kyselylomake jouduttiin projektin aikataulun vuoksi toteuttamaan kesälomakaudella, mutta siitä huolimatta vastausprosentti oli melko hyvä. Kyselyyn vastanneista suurin osa (65 %) oli ohjaajia (ohjaaja, lastenkodin ohjaaja, vastaava ohjaaja). Suurimmissa lastensuojelulaitoksissa kysely toteutettiin vain valituissa yksiköissä tai esimerkiksi koko henkilökunnan sijasta kyselyyn vastasivat erityistyöntekijät. Muita vastanneiden ammattinimikkeitä olivat muun muassa kasvattaja, erityistyöntekijä, sosiaalityöntekijä ja psykologi. Henkilökunnan työkokemus vaihteli alle vuodesta yli 20 vuoteen. Eniten työntekijöitä oli kategoriassa 5 10 vuotta työkokemusta. Tähän työkokemukseen laskettiin vain työkokemus lastensuojelulaitoksessa, mikä joidenkin työntekijöiden kohdalla ei kerro todellista työkokemusta lastensuojelualalla. Kyselyn kannalta oli hyvä, että 4 SIlTA-työn tavoitteena on huostaan otetun lapsen elämäntarinan eheyttäminen ja sillan rakentaminen lapsen, lapsen läheisten ja lastenkodin välille. lisäksi tavoitteena on lapsen biologisten vanhempien ja lapsen osallistaminen sillan rakentamiseen oman elämänsä asiantuntijoina sekä ammatillisen omahoitajuuden vahvistaminen. SIlTA-istunnoista on kirjoitettu käsikirja, joka löytyy kirjallisuusluettelosta (toim. Kiiskinen & Eskelinen). 16
18 60 Työkokemus lastensuojelulaitoksessa (n= 145) v 2-4v 5-10v 11-15v 16-20v yli 20v Taulukko 2. Työntekijöiden työkokemus lastensuojelulaitoksessa Taulukko 2. Työntekijöiden työkokemus lastensuojelulaitoksessa vastaajien työkokemuksen määrä vaihteli näin suuresti, koska noviisin ja kokeneen työntekijän näkemykset samasta asiasta täydentävät toisiaan. Työntekijöillä oli melko paljon kokemuksia kadonneiden vanhempien teemasta. Vajaalla 80 %:lla vastanneista oli kokemusta työhistoriansa ajalta sellaisista lapsista, joiden vanhempi tai vanhemmat ovat olleet kadoksissa. Näitä kokemuksia omaavista työntekijöistä noin kolmanneksella oli kokemusta kadonneen vanhemman etsimisestä ja lähes yhtä monella sijoitetun lapsen ja löytyneen vanhemman tapaamisesta. Vajaa kolmannes (28 %) vastaajista ilmoitti voivansa osallistua haastatteluun myöhemmin. 17
19 4. milloin vanhempi on KadoKsissa? 4.1 Kadonneet vanhemmat Projektissa vanhempi määriteltiin kadonneeksi silloin, kun hän on ollut poissa lapsen elämästä vähintään vuoden (ks. tarkka määritelmä luvussa 2). Alkukartoituksessa, haastatteluissa ja ohjausryhmän kanssa käydyissä keskusteluissa tuli ilmi, että ns. harmaalla alueella olevia ajoittain kadonneita vanhempia on huomattava määrä. Nämä ajoittain katoilevat ns. on off-vanhemmat kuuluvat vaihtelevasti lapsen elämään. He saattavat välillä olla kadoksissa muutamasta viikosta useisiin kuukausiin. Kadoksissa olemisen syy liittyy useimmiten päihteiden väärinkäyttöön, mielenterveysongelmiin tai vanhemman uusiin ihmissuhteisiin. Haastateltujen työntekijöiden mukaan on off-vanhempi näkyy lapsessa tai nuoressa esimerkiksi vetäytymisenä, riehumisena, itkuisuutena, ahdistumisena, huolehtimisena ja puhelimen vahtimisena. Ajoittain katoileva vanhempi tuo lapsen elämään epäsäännöllisyyttä, huolta ja kauhun tasapainoa. On off-vanhempi näkyy myös väärinpäin kääntyneinä rooleina: lapsi ottaa vanhemman roolin ja on vanhemmasta huolissaan. lapsi saattaa myös pohtia, mitä hänen pitäisi tehdä asian suhteen. Katoileva vanhempi saattaa aiheuttaa lapselle myös monia peräkkäisiä hylkäämisen kokemuksia. Vanhempien puuttumista, erityisesti isää ja isättömyyttä, on pohdittu suomalaisessa kirjallisuudessa eri ammattilaisten silmin sekä omakohtaisena kokemuksena. 18
20 Tutustumalla erilaisiin aiheesta kirjoitettuihin kirjoihin, saattaa päästä lähemmäksi niitä tunteita ja ajatuksia, joita kadonnut vanhempi voi lapsessa herättää 51. Jatkossa tämän ohjekirjasen näkökulmat liittyvät niihin kadonneisiin vanhempiin, jotka on määritelty luvussa 2 mainittuihin kolmeen eri kategoriaan. Vanhempi on siis ollut kadoksissa lapsen elämästä ja lapsen asioiden hoidosta vähintään vuoden. 4.2 minkälaisia vanhempien katoamisia sijoitetut lapset kohtaavat? Seuraavassa on muutamia esimerkkejä siitä, millaisia vanhempien katoamisia lastensuojelulaitoksessa elävät lapset kohtaavat. Työntekijöiden haastattelujen pohjalta nousivat esille vanhempien katoamisen ääripäät: kokonaan lapsen elämästä kadonnut vanhempi ja ajoittain kadoksissa oleva on off-vanhempi. lisäksi löytyi erilaisia katoamisia näiden väliltä. Kadoksissa oleva vanhempi on haaste lapselle katoamisen laadusta huolimatta. Ajoittain kadonnut vanhempi saadaan takaisin osaksi lapsen elämää, mistä kertoo muutama esimerkki. Tapausten tunnistetiedot on muutettu. Tapaukset eivät myöskään välttämättä liity ajallisesti haastatteluhetkeen, vaan ne saattavat sijoittua hyvinkin pitkän ajan taakse työntekijän työuran pituuden mukaan. Kokonaan kadoksissa oleva vanhempi on useammin isä kuin äiti. Tällainen on esimerkiksi tilanne, jossa äiti ei tiedä tai kerro lapsen isän henkilöllisyyttä. Lapsi, jonka kohdalla oli vain epäilys isästä. Tässä tapauksessa lapsen äiti oli sairas, ja isyyttä ei ollut tunnustettu. Asiaa yritettiin käydä läpi äidin kanssa, mutta isän henkilöys vaihtui aina välillä äidin puheissa, ja kaikki oli niin epämääräistä, että asiaan ei tullut mitään tolkkua. Tässä tapauksessa oli hyvin vähän konkreettista, johon olisi voinut tarttua. 5 Psykoanalyytikko Jorma Myllärniemi pohtii kirjassaan Mieheksi ilman isää muun muassa isättömyyden vaikutuksia yksilö-, perhe- ja yhteiskuntatasolla (Myllärniemi 2010). lastenpsykiatri Jari Sinkkosen teoksessa Yhdessä isän kanssa on kirjoitettu myös avioeron jälkeisestä isyydestä, eron myötä kadonneista isistä ja siitä, kun isää ei ole (Sinkkonen 2003). Toimittaja Ulla Riutan kirjassa Eron lapset aikuiset kertovat lapsuuden kokemuksistaan vanhempien erotessa. Moneen tarinaan liittyy toisen vanhemman katoaminen lapsen elämästä, useimmiten isän. (Riutta 2004.) Toimittaja Tuula Kasanen on kirjoittanut haastattelukirjan Kenen lapsi? suomalaisista ihmisistä, jotka ovat kasvaneet aikuisiksi tuntematta omaa biologista äitiään, isäänsä tai kumpaakaan heistä (Kasanen 2006). Pastori Seppo Jokinen on kirjoittanut kirjan Isänikävä, jossa käsitellään isäsuhdetta isän ja lapsen kokemusten kautta sekä kirjoitetaan myös isän puuttumisesta ja sen merkityksestä lapselle (Jokinen 2008). Myös toimittaja Ilkka Malmberg on pohtinut omaa isättömyyttään kirjoituksessaan Silityslaudan mäkikotkat, joka on julkaistu teoksessa Välähdyksiä nuorista miehistä Suomessa (Malmberg 1996). 19
21 20 Lapsi, jonka äiti ei tiennyt, kuka lapsen isä on. Asiaa käytiin kuitenkin perhetyössä läpi lapsen kanssa niin, että hän tuli tietoiseksi siitä, että äiti on halunnut pitää lapsen, vaikka isä ei ole ollut tiedossa. Asia esitettiin lapselle positiivisesti. Hänen syntymänsä oli ollut toivottu. Lapsi, jolla oli taustallaan monta sijoitusta. Hänen äitinsä oli kuollut. Isään lapsella ei ollut mitään yhteyksiä. Aihetta käsiteltiin yhdessä hänen kanssaan, mutta isään ei koskaan saatu mitään kontaktia. Nuori oli ollut alle kouluikäinen, kun isä oli lähtenyt perheestä. Perheessä oli ollut päihdeongelmia ja väkivaltaa. Isän katoamista ei ollut selitetty lapselle. Nuori halusi teini-iässä ottaa yhteyttä isään ja lähetti hänelle useita kirjeitä. Kirjeet eivät palautuneet, mutta isä ei myöskään vastannut mitään. Nuorella ei ollut yhteyksiä myöskään isän sukuun. Eräs työntekijöistä kertoi, että lähes kaikilla hänen omahoidettavillaan vanhempi on ollut enemmän tai vähemmän kadoksissa. Hän kertoi esimerkin, joka hänen mielestään ehkä kuvaa kadonneen vanhemman merkitystä. Lapsi ei ollut juuri koskaan ollut kontaktissa biologiseen isäänsä. Hän tiesi, että isä oli alkoholisoitunut. Äitiinkin lapsi oli vain vähän yhteydessä. Lastensuojelulaitokseen tuli puhelinsoitto, jossa kerrottiin isän kuolleen. Lapsen suru ja reaktio, joka uutisesta tuli, kertoi isän merkityksen ja kaipuun. Nuori, jonka kohdalla kadonnut vanhempi oli lähinnä mahdoton tehtävä. Nuoren isä oli suomalainen ja äiti ulkomaalainen. Ainoa tieto kadonneesta äidistä oli maa, josta äiti oli kotoisin. Eräässä tapauksessa isyys tuli isälle yllätyksenä vuosien jälkeen. Lapsi oli tuolloin jo ehtinyt teini-ikään. Isä ja lapsi tapasivat kerran. Isällä oli uusi perhe, eikä hän halunnut olla tekemisissä tämän lapsen kanssa. Lapsi oli sen vuoksi tietysti pettynyt. Ohessa on muutamia esimerkkejä kadonneista vanhemmista, jotka ovat löytyneet takaisin osaksi lapsen tai nuoren elämää. Lapsi, jonka biologiset vanhemmat olivat eronneet, ja hänet oli sijoitettu kodin ulkopuolelle. Lapsella oli myös hänelle tärkeä isoäiti, joka oli hoitanut häntä pienenä. Välit isään olivat katkenneet kokonaan. Kadonneen isän suhteen työskenneltiin määrätietoisesti ja asiassa otettiin aktiivinen rooli. Työ kannatti, koska lapsen ja isän tapaamiset alkoivat toteutua. Isästä tuli taas osa lapsen elämää. Isän mukaan oli tärkeää, että hänelle sanottiin suoraan, kuinka tärkeä hän oli lapselle. Hän ei ollut osannut ajatella omaa merkitystään niin tärkeäksi, koska hänellä itsellään oli ongelmallinen tausta. Lapsi, jonka vanhemmat olivat eronneet ja isä oli jäänyt pois hänen elämästään. Työntekijän ottaessa yhteyttä isään hän oli ensin empivä, haluaako lapsi todella tavata häntä. Taukoa lapsen ja isän tapaamisissa oli ollut lähes kymmenen